04/11/2020 | Administración LocalMunicipal
Muros
Bases específicas de axudas dirixidas a traballadores/as do réxime especial de autónomos da Seguridade Social afectadas pola suspensión ou peche dos locais abertos ao público polo estado de alarma polo Covid-19

De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publicase o estrato da convocatoria cuxo texto completo pode consultarse na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/520349) Estrato da Resolución da alcaldía núm.1271/2020 de 30 de outubro polo que se acorda aprobar a convocatoria específica para a concesión de axudas, en réxime de concesión directa, dirixidas a traballadores/as do réxime especial de autónomos da Seguridade Social afectadas pola suspensión ou peche dos locais abertos ao público polo estado de alarma decretado polo Goberno e para o impulso da actividade económica no termo municipal co fin de paliar os efectos provocados pola emerxencia sanitaria do COVID-19, As bases reguladoras da concesión destas axudas están publicadas no BOP núm.130 de 14 de agosto de 2020 Concederase unha contía máxima de 630,00 € por autónomos e autónomas titulares dunha actividade económica no Concello de Muros e que se viran afectados polo crise sanitaria do COVID-19. Autorízase un gasto de 50.000,00 euros, como contía máxima destinada a atender as solicitudes que se presenten con cargo a aplicación orzamentaria 20/241.47000 do estado de gastos do Orzamento Municipal de 2015 -prorrogado. O obxecto destas bases é a convocatoria de axudas para o mantemento do tecido empresarial do Concello de Muros e mitigar as perdas económicas aos autónomos e autónomas afectadas pola crise económica provocada polo COVID-19.1. Poderán solicitar estas axudas as persoas físicas ou entidades con personalidade xurídicas afectadas polo anexo do Real Decreto Lei 463/20 de 14 de marzo polo que se declarou o estado de alarma, co fin de contribuír ao mantemento da súa actividade económica e promovendo así a reactivación económica no municipio.2. Tamén poderán acceder a estas axudas os autónomos e autónomas que tiveron que cesar a súa actividade por algunha destas causas: a) Imposibilidade total de realizar teletraballo. b) Atoparse pechados os establecementos nos que presta o servizo. c) Non poder acceder aos centros de traballo debido ás limitacións de mobilidade. d) Non poder conseguir as materias primas para levar a cabo a súa actividade produtiva. e) Non ter a posibilidade de acceder á clientela debido ás limitacións da mobilidade. f) Calquera outro motivo de natureza tal que non permitira levar a cabo a acción profesional relacionada co obxecto desta convocatoria. A finalidade que se pretende acadar é protexer o interese xeral da veciñanza de Muros dando cobertura ás persoas autónomas que mantiveron os seus establecementos pechados pola crise sanitaria. O procedemento de tramitación e concesións de axudas solicitadas ao abeiro desta convocatoria axustarase ao disposto no artigo 19.2 da Lei 9/2007, do 13 de xuño, de subvencións de Galicia. A instrución do procedemento corresponderá ao departamento de Desenvolvemento Local que realizará de oficio cantas actuacións estime necesarias para a determinación, coñecemento e comprobación dos datos en virtude dos cales deba formularse a proposta de resolución. Nomearase unha Comisión de Verificación, composta pola concelleira de Economía e Facenda ou persoa en quen delegue, que actuará como Presidencia, e un número mínimo de dous/dúas técnicos/as designados/as pola Alcaldía, actuando un/unha deles/as como Secretaría, quen formulará proposta de concesión previo informe do órgano instrutor respecto do cumprimento polos/as solicitantes dos criterios previstos nestas bases e da aplicación dos criterios de puntuación. Corresponde a esta comisión a interpretación e aclaración das dúbidas que se presenten na aplicación destas bases. O prazo de presentación de solicitudes será de 20 días dende a publicación desta convocatoria no BOP. Se o último día fose inhábil, entenderase prorrogado ao primeiro día hábil seguinte. As solicitudes deberán formularse no modelo normalizado que consta nas bases xerais e presentaranse preferentemente pola sede electrónica do Concello de Muros (sede. muros. gal). a non utilización do modelo normalizado de uso obrigatorio serán causa de non admisión. O pagamento destas subvencións realizarase unha vez que se dite resolución de concesión e se asine o preceptivo convenio, este será único, en concepto de anticipo e mediante transferencia bancaria, a partir da data da resolución de concesión da axuda, sen que sexa necesaria a constitución de garantías. No caso de incumprimento das obrigas detalladas nesta convocatoria, o órgano instrutor, iniciará de oficio expediente administrativo que, previa audiencia á persoa interesada, proporá a iniciación de procedemento de reintegro dos fondos, xunto coa liquidación dos xuros de mora correspondentes. O prazo para presentar a xustificación será nos dous meses seguintes dende a notificación da concesión da subvención. O acto de resolución da subvención esgota a vía administrativa, sendo susceptible de recurso de reposición perante o mesmo órgano que resolva, conforme dispón o artigo 123 da Lei 39/2015, no prazo de un mes a contar dende o día seguinte da recepción da notificación. Muros, 30 de outubro de 2020 A Alcaldesa María Inés Monteagudo Romero